पाएं अपने शहर की ताज़ा ख़बरें और फ्री ई-पेपरडाउनलोड करें
बड़े प्राेजेक्टाेंं में मिलने वाले पैसाें की बर्बादी की मिसाल दाेबारा से शिमला में देखने काे मिल रही है। तीन साल पहले छाेटा शिमला में एडीबी के पैसे से स्मार्ट बस स्टाॅप बनाया गया। इस बस स्टाॅप काे बनाने के लिए तब साढ़े 7 लाख रुपए खर्च किए गए। ये बस स्टाॅप अब ताेड़ा जा रहा है क्याेंकि इस जगह सड़क काे चाैड़ा किया जाएगा और दाेबारा से बस स्टाॅप बनाया जाएगा।
शिमला शहर में सड़काें काे कई जगह चाैड़ा करने का काम 2016 से चल रहा है। लेकिन तब इस तंग जगह काे चाैड़ा करने के प्लान में शामिल नहीं किया गया। अब यहां साढ़े 7 लाख से बने बस स्टाॅप काे ताेड़कर नया बस स्टाॅप बनाया जाएगा।
सचिवालय के नजदीक तीन साल पहले नगर निगम ने लगभग साढ़े सात लाख रुपए की लागत से आधुनिक बस क्यू शेल्टर (रेन शेल्टर) बनाया। अब इस रेन शेल्टर काे ताेड़कर स्मार्ट सिटी के तहत एक और नया रेन शेल्टर बनाया जाना प्रस्तावित है। ऐसे में ये पैसे की बर्बादी नहीं ताे क्या है।
पहले फैसला लिया गया कि चंडीगढ़ और दिल्ली सहित अन्य महानगरों की तर्ज पर नगर निगम शिमला में भी अलग अलग जगहाें पर आधुनिक बस क्यू शेल्टर (रेन शेल्टर) स्थापित करेंगे। इस पर काम शुरू हुआ ताे छाेटा शिमला में करीब तीन साल पहले लाखाें रुपए खर्च किए गए। ये रेन शेल्टर देखने में भी अच्छा है और प्री-फैब्रिकेटेड तकनीक से बनाया गया है।
नगर निगम की ओर से एशियन डेवलपमेंट बैंक के सहयाेग से ट्रायल के तौर पर छोटा शिमला में सचिवालय के पास पहला रेन शेल्टर स्थापित किया। इसके बाद शहर के अलग अलग जगहाें पर इस तरह के रेन शेल्टर बनाए गए।
अब नगर निगम की ओर से फैसला लिया गया है कि इसे ताेड़कर स्मार्ट सिटी के तहत एक नया रेन शेल्टर बनाया जाएगा। नगर निगम की मेयर सत्या काैंडल का कहना है कि स्मार्ट सिटी के तहत ये काम हाे रहे हैं। इसलिए रेन शेल्टर यहां से हटाया जाएगा और नया बनाया जाएगा।
रेन शेल्टर के साथ बने हैं ई-टॉयलेट
नगर निगम ने छोटा शिमला में पुराने रेन शेल्टर की जगह ई-टॉयलेट भी बनाए गए हैं। इससे पहले जाे पुराना रेन शेल्टर था, उसकी हालत बेहद खराब हो चुकी थी। इसके बाद इसे बदलने पर फैसला हुआ। रेन शेल्टर काे आधुनिक बना भी दिया गया, लेकिन अब इसे ताेड़ा जाएगा। लाेगाें का सवाल है कि अगर स्मार्ट सिटी के तहत नया रेन शेल्टर बनाया जाना था ताे पहले इसमें इतना खर्च क्याें किया गया। जनता के पैसाें की इतनी बर्बादी क्याें की जाती है।
पहले शुरू किए काम ही नहीं हुए पूरे
छोटा शिमला चाैक खुला करने का काम शुरू ही नहीं हुआ छोटा शिमला में चौक को भी चौड़ा किया जाएगा। इसको चौक को थ्री लेन बनाया जाएगा। ताकि यहां कसुम्पटी की ओर से आने-जाने वाली गाड़ियों की वजह से ट्रैफिक जाम न लगे। यहां बनी दो दुकानों को पुलिस थाने के साथ के गैराज में शिफ्ट किया जाएगा।
इसके लिए पीडब्ल्यूडी नेे नगर निगम के साथ मिलकर प्रक्रिया शुरू करनी थी, लेकिन अभी ये कागजाें तक ही सीमित है। यहां पर भारी ट्रैफिक जाम लग रहा है। कसुम्पटी की ओर से आने जाने वाली गाड़ियों के लिए मेन रोड पर ट्रैफिक को रोकना पड़ता है। इसके इसके दोनों ओर ट्रैफिक जाम लग रहा है।
मंदिर के पास की सड़क बनाने का काम अधूरा
छोटा शिमला में शिफ्ट होने वाली दुकानों के लिए एक शापिंग कॉम्प्लेक्स बनेगा। यह कॉम्प्लेक्स उस जगह पीछे की ओर बनाया जाएगा, जहां पर नगर निगम की बिल्डिंग को डिस्मेंटल किया जा रहा है। यहां पर सड़क को डबल लेन किया जाना है। मंदिर के साथ बनी कुछ दुकानों को इस कॉम्प्लेक्स में शिफ्ट किया जाएगा।
इसके साथ आगे आयुर्वेद अस्पताल की ओर सरकारी जमीन वाली जगह पर सड़क को पहले चौड़ा किया जाएगा। आयुर्वेद अस्पताल से आगे कसुम्पटी बाजार के पास एसडीए कॉम्प्लेक्स की ओर जाने वाली जगह तक अधिकांश जगह सरकारी है। इन जगहों पर सड़क को चौड़ा करने का काम आसानी से होगा।
जाे सड़कें चाैड़ी कीं वहां खड़ी हाे रही हैं अब गाड़ियां
जाे सड़कें चाैड़ी की गई है, अब वहां पर गाड़ियां खड़ी की जा रही है। शहर की सड़काें काे चाैड़ा करने का काम कुछ समय पहले ही किया गया था। अब वहां पर आसपास के लाेग वाहनाें काे खड़ा कर रहे हैं। इन्हें पार्किंग बना दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn